ทช.สำรวจอ่าวไทยตอนบนพบสัตว์ทะเลหายาก 3 ชนิด
น.ส.สุทธิลักษณ์ ระวิวรรณ อธิบดีกรมทรัพยากรทางทะเลและชายฝั่ง(ทช.) เปิดเผยว่า วันที่ 7-12 ส.ค.ที่ผ่านมา เจ้าหน้าที่กลุ่มสัตว์ทะเลหายาก ศูนย์วิจัยและพัฒนาทรัพยากรทางทะเลและชายฝั่งอ่าวไทยตอนบน ร่วมกับเจ้าหน้าที่ส่วน อนุรักษ์ทรัพยากรทางทะเล สำนักงานบริหารจัดการ ทรัพยากรทางทะเลและชายฝั่งที่ 2 ออกสำรวจสัตว์ทะเลหายากบริเวณพื้นที่อ่าวไทยตอนบน ซึ่งจากการสำรวจ พบสัตว์ทะเลหายาก 3 ชนิด คือ 1. วาฬบรูด้า (Brydes whale: Balaenoptera edeni) พบ 18 ตัว บริเวณชายฝั่งทะเล จ.สมุทรปราการ กรุงเทพฯ สมุทรสาคร สมุทรสงคราม และเพชรบุรี ดังนี้ แม่วันดี เจ้าวันใหม่ เจ้าเอกน้อย เจ้าพัทธยา แม่พาฝัน เจ้ายินดี เจ้ามีนา แม่วันสุข เจ้ามีสุข แม่ข้าวเหนียว แม่จ๊ะเอ๋ แม่กล้า เจ้าเก่ง เจ้าสายธาร แม่กันยา เจ้าปิ่น แม่สายชล เจ้าบางแสน 2.โลมาอิรวดี (Irrawaddy dolphin : Orcaella brevirostris) พบบริเวณปากแม่น้ำเจ้าพระยา จ.สมุทรปราการ ชายฝั่งทะเลเขตบางขุนเทียน กรุงเทพฯ และบริเวณปาก แม่น้ำท่าจีน จ.สมุทรสาคร ประมาณ 25-30 ตัว และ 3.โลมาหัวบาตรหลังเรียบ (Finless porpoise : Neophocaena phocaenoides) พบบริเวณชายฝั่งทะเล จ.เพชรบุรี ประมาณ 8-10 ตัว ที่สำคัญจากการตรวจสุขภาพวาฬบรูด้า พบว่าทุกตัวมีอัตราการหายใจอยู่ในเกณฑ์ปกติ มีความสมบูรณ์ของร่างกายอยู่ในเกณฑ์พอใช้-ดีทุกตัว แต่มีวาฬบรูด้า 6 ตัวที่มีรอยโรคบนผิวหนัง ซึ่งนายสัตวแพทย์จะติดตามลักษณะรอยโรคบนผิวหนังต่อไป.
น.ส.สุทธิลักษณ์ ระวิวรรณ อธิบดีกรมทรัพยากรทางทะเลและชายฝั่ง(ทช.) เปิดเผยว่า วันที่ 7-12 ส.ค.ที่ผ่านมา เจ้าหน้าที่กลุ่มสัตว์ทะเล หายาก ศูนย์วิจัยและพัฒนาทรัพยากรทางทะเลและชายฝั่งอ่าวไทยตอนบน
สัตว์ทะเลหายาก,กรมทรัพยากรทางทะเลและชายฝั่ง,อ่าวไทย,วาฬบรูด้า,โลมาอิรวดี,การศึกษา